भारत-चीन सीमा सड़कें
भारत-चीन सीमा सड़क (आईसीबीआर) भारत सरकार की परियोजना है जिसके अन्तर्गत भारत-चीन सीमा पर सभी आवश्यक अवसंरचनाएँ (सड़क, पुल, सुरंगें आदि) निर्मित करना है। भारत सरकार ने 2012 तक भारत-चीन सीमा पर निर्माण/विकास के लिए 3812 किलोमीटर लंबी 73 सड़कों की पहचान किया था। भारत सीमा पर कुल 73 सड़कें बनाई जा रही हैं। इनमें से 12 पर सीपीडब्ल्यूडी और 61 पर बीआरओ काम कर रहा है। यह काम केंद्रीय गृह मंत्रालय की सीधी निगरानी में किया जा रहा है जो सभी सीमा अवसंरचना परियोजनाओं के लिए नोडल प्राधिकार है।